**Molėtų rajono savivaldybės taryba**

**SPRENDIMAS**

**DĖL NEGYVENAMŲJŲ PATALPŲ NUOMOS SUTARTIES NR. T5-42, SUDARYTOS 2013 M. liepos 5 D., ATNAUJINIMO**

2018 m. birželio 28 d. Nr. B1-174

Molėtai

Vadovaudamasi Lietuvos Respublikos civilinio kodekso 6.482 straipsniu, Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo” (Molėtų rajono savivaldybės tarybos 2017 m. vasario 23 d. sprendimo Nr. B1-18 redakcija), 47 punktu, atsižvelgdama į Vidos Drublionienės 2018 m. birželio 25 d. prašymą,

 Molėtų rajono savivaldybės taryba n u s p r e n d ž i a:

1. Atnaujinti nuo 2018 m. liepos 6 d. 5 (penkerių) metų laikotarpiui savivaldybės ilgalaikio materialiojo turto nuomos sutartį su Vida Drublioniene dėl Savivaldybei nuosavybės teise priklausančių ir šiuo metu Molėtų rajono savivaldybės administracijos patikėjimo teise valdomų 15,40 kv. m ploto patalpų (iš jų: 10,36 kv. m patalpa, plane pažymėta 1-29, ir 5,04 kv. m bendro naudojimo patalpos, plane pažymėtos 1-27, kurios bendras plotas - 17,13 kv. m) negyvenamojoje patalpoje - ambulatorijoje (registro Nr. 90/66166, unikalus numeris – 6299-4003-0010:0003, bendras plotas 542,25 kv. m), esančioje Molėtų r. sav., Giedraičių sen., Giedraičių mstl., Vilniaus g. 32-1, paslaugų veiklai vykdyti.

2. Įgalioti Molėtų rajono savivaldybės administracijos direktorių, jam nesant – administracijos direktoriaus pavaduotoją pasirašyti 1 punkte nurodyto turto nuomos sutartį ir perdavimo - priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Stasys Žvinys